દીપિકાએ અત્યાર સુધી જે પણ મેળવ્યું છે તેના પર તેના પરિવારને ગર્વ છે. તે કહે છે કે મારો પરિવાર ખૂબ જ સપોર્ટી છે. હું ખુદને જે મુકામ પર લઇને આવી છું તેનાથી તેઓ ખૂબ જ ખુશ છે. મારા માટે સૌથી મહત્ત્વની વાત એ છે કે તેઓ હંમેશાં મારી સાથે છે. રેડ કાર્પેટથી લઇને ટીવી શો સુધી દીપિકાની ફેશનની પસંદગી લોકોનું ધ્યાન આકર્ષિત કરે છે. તે કહે છે કે હું હંમેશાં એવાં વસ્ત્રો પહેરવા પસંદ કરું છું, જે મને કમ્ફર્ટેબલ લાગે. મારી પાસે એક શાનદાર ટીમ છે, જે મારા વાળ, મેકઅપ અને ફેશન સ્ટાઇલનું ધ્યાન રાખે છે. મને ખુશી છે કે હું જે પણ પહેરું છું તે બધાંને સારું લાગે. કામ કરતાં વધુ ચર્ચા દીપિકાની લવ લાઇફની થતી હોય છે. તે કહે છે કે મને આ બધી બાબતોથી કોઇ ફરક પડતો નથી, કેમ કે હું જાણું છું કે હાલમાં હું સિંગલ છું અને મારી જિંદગી ખુશીથી મારા મન મુજબ જીવી રહી છું. •